Συντεταγμένες: 03°49′33.0″S 37°28′9.6″E﻿ / ﻿3.825833°S 37.469333°E﻿ / -3.825833; 37.469333

Η **Δεξαμενή Νυούμπα υα Μούνγκου** (Αγγλικά: *Nyumba ya Mungu Dam* και Σουαχίλι: *Bwawa la Nyumba ya Mungu*), είναι ένα υδροηλεκτρικό φράγμα στην Τανζανία.

Βρίσκεται ανάμεσα στην Περιοχή Μουάνγκα *(Mwanga District)*, στην Περιφέρεια Κιλιμαντζάρο *(Kilimanjaro Region)* και στην Περιοχή Σιμαντζίρο *(Simanjiro District)* στην Περιφέρεια Μανυάρα *(Manyara Region)*. Το νερό ρέει κάτω από τις πλαγιές του Κιλιμαντζάρο στις βαθιές κοιλάδες. Αυτές οι ρεματιές χύνουν το νερό τους στη Δεξαμενή Νυούμπα υα Μούνγκου *(Nyumba ya Mungu Dam)*.

Οι επισκέπτες μπορούν να απολαύσουν βαρκάδες, ψάρεμα, κολύμβηση και το περπάτημα γύρω από το φράγμα, για να απολαύσουν την υπέροχη θέα.

Μετάφραση
---------

*Nyumba ya Mungu*, σημαίνει *«το Σπίτι του Θεού»*.

Τεχνικά στοιχεία
----------------

Οι εργασίες κατασκευής του φράγματος ξεκίνησαν το 1967 και τελείωσαν το 1969. Η επίσημη ονομασία του φράγματος είναι *«Pangani Hydro Systems»*. Το ύψος του φράγματος είναι 43 m. Λειτουργεί με 2 x 4 τουρμπίνες και η εγκατεστημένη ισχύς του είναι 8 μεγαβάτ (από 11.000 hp). Το εκμεταλλεύεται η κρατική εταιρεία ηλεκτρισμού *TANESCO* *(**TAN**zania **E**lectric **S**upply **CO**mpany Limited)*.

Επισκόπηση
----------

### Δεξαμενή

Η Τιλάπια του Νείλου *(Oreochromis niloticus)*.
Το Νυούμπα υα Μούνγκου *(Nyumba ya Mungu)* είναι μια τεχνητή λίμνη στην Περιφέρεια Κιλιμαντζάρο *(Kilimanjaro Region)*. Η δεξαμενή βρίσκεται στην Κοιλάδα του Ποταμού Πανγκάνι *(Pangani River Valley)* στη Στέπα Μαασάι, περίπου 50 χλμ. νοτίως του Μόσι *(Moshi)*. Τροφοδοτείται από δύο μεγάλες εισροές, των ποταμών Κικουλέτουα *(Kikuletwa)* και Ρούβου *(Ruvu)*, τα οποία διοχετεύουν περί τα 7.500 τετραγωνικά χιλιόμετρα (2.900 mi²) υδροσυλλογής, που αποτελείται από δασικές χορτολιβαδικές εκτάσεις, δάση, αληθινή έρημο και αλπική έρημο.

Κατασκευάστηκε για τους σκοπούς της άρδευσης, υδροηλεκτρικής ενέργειας και για να ξεκινήσει μια τοπική αλιευτική βιομηχανία. Οι εργασίες της δεξαμενής ολοκληρώθηκαν το Δεκέμβριο του 1969, ωστόσο, το σύστημα άρδευσης δεν είχε ακόμη αναπτυχθεί. Το σχέδιο ήταν να χτιστεί ένα φράγμα το οποίο θα εξυπηρετούσε το σκοπό της αποθήκευσης των πλημμυρικών ροών, οι οποίες θα επέτρεπαν την ανάπτυξη περίπου 30.000 στρεμμάτων αρδευόμενης γεωργίας και την παραγωγή ηλεκτρικής ενέργειας.

Κατά το 1970, η λίμνη είχε μια ακμάζουσα αλιευτική παραγωγή Τιλάπιας. Ωστόσο, αυτό δεν κράτησε για πολύ και οι επόμενες αναφορές από το 1972 και το 1973, έδειξαν μια σημαντική μείωση σε αλιευτικά προϊόντα.

Παραπομπές
----------

1. ↑  «Is 'Nyumba-Ya-Mungu' Dam No Longer the 'House of God?'». AllAfrica. Tanzania Daily News. 18 June 2012.. Ανακτήθηκε στις 27 July 2015.
2. ↑  PANGANI BASIN WATER BOARD (Ιανουάριος 2009). «PANGANI RIVER BASIN FLOW ASSESSMENT» (PDF). PANGANI BASIN WATER BOARD. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 27 Ιουλίου 2015.
3. ↑  PANGANI BASIN WATER BOARD (January 2009). ﻿PANGANI RIVER BASIN FLOW ASSESSMENT﻿ (Report). PANGANI BASIN WATER BOARD. Αρχειοθετήθηκε από το πρωτότυπο στις 2016-03-04.. Ανακτήθηκε στις 27 July 2015.
4. 1 2  Denny, Patrick (14 January 2008). «Nyumba ya Mungu reservoir, Tanzania: The general features». *Biological Journal of the Linnean Society* **10** (1): 5–28. doi:10.1111/j.1095-8312.1978.tb00002.x.. Ανακτήθηκε στις 27 July 2015.